અમેરિકાના પેન્સિલવેનિયા રાજ્યના સ્ક્રેન્ટન વિસ્તારમાં આવેલા સ્વામિનારાયણ મંદિરમાં સેવા બજાવતા પાંચ હરિભકતો ગત ૨૨ તારીખે રાત્રે પોતાનાનોકરીધંધાર્થેથી કારમાં ઘરે પરત ફરી રહ્યા હતા. તે સમયે રોંગ સાઇડમાં આવી રહેલી કાર સાથે અકસ્માત સર્જાતા ત્રણ ગુજરાતી સહિત ચાર વ્યક્તિના ઘટના સ્થળે જ મોત નિપજયા હતા. મૃતકમાં એક સ્થાનિક વ્યક્તિ હોવાનું જાણવા મળ્યુ છે. જયારે એક મહિલા અને એક પુરૂષ એમ બે ગુજરાતીઓને સારવાર માટે ખાનગી હોસ્પિટલમાં સારવાર માટે ખસેડવામાં આવ્યા હતા. જેમાંથી ભાવેશભાઇ.એમ.પટેલનું સારવાર દરમિયાન ૨૯ તારીખે મોત નિપજયુ હતુ. જયારે હાલ રાજપીપળાના સારસા ગામના રહેવાસી શિલ્પાબેન ભરતભાઇ પટેલ(ઉ.વ.૩૦)ની હાલ સારવાર હેઠળ છે.